《洴溪桥》
宋代·赵渥

油井小聚，洴溪之滨。
夏秋雨集，沟浍皆盈。
众水所汇，实病於行。
谁作斯桥，庞君守真。
宁瘠一已，而利他人。
此心与桥，为世通津。
我观地水，如车转轮。
陵谷变迁，成毁有因。
桥不足恃，所恃者仁。
仁者之心，与石不磷。
矢我铭诗，刻此坚眠。

作者简介：赵渥，西充（今属四川）人。度宗咸淳间进士（清光绪《西充县志》卷七）。